207. п. н. е. Филип V Македонски је наговорио свога зета Прусију I да нападне Аталов Пергам. Прусија је напао територију Пергама и вратио Атала у Малу Азију. Због те подршке Филип V је приликом окончања Првога македонскога рата 205. п. н. е. у мировном споразуму са Римљанима споменуо и зета Прусију. Након тога ступају у савез и заједно су нападали град Киј у Битинији, опљачкали га, становништво продали у робље, а испражњен град Филип је препустио Прусији.